Εκτός προληπτικού ελέγχου για τον καρκίνο του προστάτη το PSA - ΤΑ ΝΕΑ\ntanea.gr > Υγεία > Εκτός προληπτικού ελέγχου για τον καρκίνο του προστάτη το PSA\n«Ο αιματολογικός έλεγχος ανίχνευσης προστατικού αντιγόνου (PSA) σε υγιή άτομα άνω των 40 ετών δεν θα συμπεριλαμβάνεται πλέον στον προληπτικό έλεγχο ρουτίνας (τσεκάπ)», αποφάσισε, έπειτα από εισηγήσεις των αρμόδιων επιστημονικών οργάνων, η Επιτροπή. Ετσι, το αμφιλεγόμενο προστατικό αντιγόνο (PSA) αποτελεί πλέον μήλον της Εριδος μεταξύ κυβέρνησης, γιατρών και ασθενών.\nΟποιος ασθενής είχε αυξημένο PSA στο αίμα του, σήμαινε ότι πιθανότατα είχε νοσήσει. Ετσι, οι γιατροί προχωρούσαν στο επόμενο βήμα. «Σε μια επέμβαση που αφήνει χιλιάδες άτομα με στυτική δυσλειτουργία, ακράτεια ούρων ή και τα δύο μαζί. Επιπλέον, υποβάλλονταν σε δυσάρεστες χημειοθεραπείες και ακτινοθεραπείες χωρίς λόγο», αναφέρει η Αμερικανική Ουρολογική Εταιρεία που είχε καταθέσει την εισήγηση διακοπής της εξέτασης από τις καθιερωμένες ετήσιες προληπτικές εξετάσεις.\nΗ αξιολόγηση των επιστημονικών δεδομένων τα τελευταία χρόνια φανέρωσε ότι δεν πρόκειται για καθόλου αξιόπιστη εξέταση και πως τελικά το ισοζύγιο οφέλους - κινδύνου ήταν αρνητικό.\nΜέλη της αμερικανικής κυβέρνησης που συμμετείχαν στην Επιτροπή Εργασίας Προληπτικού Ελέγχου αναφέρουν πως οι νέες οδηγίες έχουν ήδη καθυστερήσει δύο χρόνια να εφαρμοστούν. Και αυτό διότι θα έπρεπε να είναι επικοινωνιακά προετοιμασμένοι για τις αντιδράσεις που θα συναντούσαν. Αλλωστε είχαν και εμπειρία από την πρόσφατη εφαρμογή της απόφασης σχετικά με τον προληπτικό έλεγχο καρκίνου του μαστού, κατά την οποία η έναρξη της μαστογραφίας γίνεται μετά την ηλικία των 50 ετών, αντί των 40 που ήταν μέχρι εκείνη τη στιγμή.\nΟ δρ Μάικλ Λεφέβρ, πάντως, ένας εκ των υπευθύνων που ψήφισε υπέρ της απόφασης που ελήφθη, εκτιμά πως «μπορεί να υπάρχουν αντιδράσεις, αλλά είμαι βέβαιος πως τα βιοστατιστικά στοιχεία θα αποδείξουν πως είχαμε δίκιο. Δηλαδή ότι βραχυπρόθεσμα θα μειωθούν σημαντικά οι μη απαραίτητες επεμβάσεις προστάτη και τα δεινά που προκαλούσαν».\nΩστόσο, σύμφωνα με έλληνες επιστήμονες, το PSA δεν είναι πανάκεια. «Πρόκειται μεν για έναν βοηθητικό καρκινικό δείκτη, αλλά θα πρέπει να συνδυαστεί με κλινική εξέταση και υπέρηχο για να αποδείξει πως κάποιος νοσεί. Απλώς δεν έχουμε βρει έναν καλύτερο δείκτη μέχρι στιγμής», εξηγεί στα «ΝΕΑ» ο Κωνσταντίνος Αθ. Κωνσταντινίδης, καθηγητής Ουρολογίας στην Ιατρική Σχολή του Πανεπιστημίου Αθηνών.\nΟ ίδιος ξεκαθαρίζει πως οι επεμβάσεις αυτές δεν αφήνουν σχεδόν κανέναν με σεξουαλική δυσλειτουργία και ακράτεια, εκτός εάν γίνει ριζική αφαίρεση προστάτη.\nΣτη χώρα μας η εξέταση για PSA γίνεται προληπτικά σε όσους είναι μεγαλύτεροι των 50 ετών, εκτός εάν έχουν ιστορικό - πατέρα ή παππού - που έχει νοσήσει, οπότε θα πρέπει να αρχίσουν συστηματικά τον προληπτικό έλεγχο στην ηλικία των 40 ετών.\nΕπιπλέον, δεν έχει γίνει καμία επίσημη εισήγηση από τις αντίστοιχες επιστημονικές εταιρείες. «Το PSA δεν έχει σταματήσει να είναι καρκινικός δείκτης. Απλώς οι Αμερικανοί το αφαιρούν από το προληπτικό πακέτο εξετάσεων», διευκρινίζει ο κ. Κωνσταντινίδης.


Βέροια: Με κόσμο στην Κομοτηνή - Onsports.gr\nOnsports Team\t19 Δεκεμβρίου 2014, 13:33\nΒέροια: Με κόσμο στην Κομοτηνή\nΜε στόχο την νίκη, θα ταξιδέψει στην Κομοτηνή, η Βέροια, για να αντιμετωπίσει, τον Πανθρακικό, στο πλαίσιο, της 16ης αγωνιστικής της SuperLeague. Η ομάδα της Βέροιας, θέλει την νίκη στον τελευταίο αγώνα της χρονιάς, ώστε να παραμείνει στις ψηλές θέσεις της βαθμολογίας.\nΟι «κυανέρυθροι», έχοντας την συμπαράσταση αρκετών φιλάθλων τους που διοργανώνουν εκδρομή στην πρωτεύουσα του νομού Ροδόπης.\nΙδιαίτερα αγωνιστικά προβλήματα, για τον Χοσέ Γκρανέρο, δεν υπάρχουν. Στην διάθεση του προπονητή της Βέροιας δεν θα είναι ο ανέτοιμος Μπαλάφας, ο τιμωρημένος Αμαραντίδης, και ο Βέρτζος λόγω κόπωσης. Στην Βέροια έμειναν και οι Γεωργιάδης, Κατίδης, Βούκιτς για αγωνιστικούς λόγους.\nΣτην 18αδα συμπεριλήφθηκε ο νεαρός και εξελίξιμος ποδοσφαιριστής, ο Καμερουνέζος μέσος Σέντρικ Μάντζεκ!\nΑναλυτικά οι παίκτες που επέλεξε ο Ισπανός τεχνικός είναι οι εξής: Καντιμοίρης, Τζινάρ, Καλί, Ραούλ Μπράβο, Μαλόν, Όστοϊτς, Βεργώνης, Σέντρικ, Μπατιόν, Βάσκες, Άρτσε, Ντουμίτρου, Μπεν, Εσπάρθα, Παυλίδης, Καλτσάς, Μπαργκάν, Κάμπορα.


Από τον ΑΟ Λαμίας στον Άρη η Τζούριτς! | Lamia Sports\nΑρχική>Άλλα αθλήματα>Από τον ΑΟ Λαμίας στον Άρη η Τζούριτς!\nΑπό τον ΑΟ Λαμίας στον Άρη η Τζούριτς!\nΜεταγραφή από τον ΑΟ Λαμίας στον Άρη πήρε η Σάνια Κόγιτς - Τζούριτς.\nLamiaSports Team Ιούνιος 11, 2020\nΣτον Άρη θα συνεχίσει την καριέρα της η αρχηγός της Εθνικής ομάδας της Βοσνίας, Σάνια Κόγιτς – Τζούριτς, η οποία πέρυσι αγωνιζόταν στην Pre League με τα χρώματα της Λαμίας.\nTo τμήμα του γυναικείου βόλεϊ του Άρη ανακοίνωσε την έναρξη της συνεργασίας της με την διεθνή Βόσνια, Σάνια Κόγιτς – Τζούριτς.\n“Η Τζούριτς είναι γεννημένη στις 04/02/1991 έχει ύψος 1.82 και θα αγωνιστεί στην ομάδα μας ως κεντρικός . Η νέα μας αθλήτρια από το 2008 παίζει στην Εθνική της ομάδα των γυναικών και μάλιστα τα τελευταία χρόνια είναι η αρχηγός του αντιπροσωπευτικού της συγκροτήματος.\nΗ Τζούριτς ήρθε για πρώτη φορά στην Ελλάδα το 2015 για λογαριασμό του Φιλαθλιτικού Λαρισαϊκού ενώ στην συνέχεια αγωνίστηκε στον Αίαντα Ευόσμου και στην Λαμία.\nΗ Σάνια Τζούριτς στις πρώτες της δηλώσεις ως αθλήτρια του Άρη δήλωσε:\n“Είμαι πολύ χαρούμενη για την επιστροφή μου στην Θεσσαλονίκη και για την μεταγραφή μου στην ιστορική ομάδα του Άρη. Ελπίζω να επιστρέψουμε στις προπονήσεις σύντομα και να γνωρίσω τις καινούριες μου συμπαίκτριες.\nΕίμαι πολύ ενθουσιασμένη γιατί θα ξαναπαίξω στην θέση της κεντρικού. Είναι η πρώτη θέση που έπαιξα στο βόλεϊ, έτσι η αγάπη μου για αυτή τη θέση είναι μεγάλη.\nΘα ήθελα να ευχαριστήσω τον Πρόεδρο και την διοίκηση του Άρη για την εμπιστοσύνη που έδειξαν προς το πρόσωπο μου και ελπίζω να έχουμε μια χρόνια με υγεία και να χαρίσουμε στους οπαδούς του Άρη πολλές επιτυχίες”.\nΆλλα Αθλήματα ΑΟ Λαμίας Βόλεϊ Μεταγραφές Σάνια Τζούριτς Τοπικά Τοπικά Νέα\nRose Namajunas: Έδειξε ψυχή και έκανε το 1-1 κόντρα στην Andrade(vid)\nΈσπερος Λαμίας: “Τα καλύτερα έρχονται”\nPetr Yan: «Λύγισε» τον Jose Aldo στον πέμπτο γύρο\nΣυντριπτική υπεροχή Kamaru Usman με τον ανέτοιμο Jorge Masvidal! (vid+pics)\nΠρόγραμμα Τηλεοπτικών Μεταδόσεων(12/7)\nΣήκωσαν την κούπα οι έφηβοι του Έσπερου Λαμίας!\nΜε κόσμο το Grand Prix στο Σότσι το Σεπτέμβριο\nΟ Mark Hunt επιστρέφει με πυγμαχικό αγώνα απέναντι στον Paul Gallen!\nΈσπερος Λαμίας B.C fan club: «Σήμερα είναι η μέρα σας!»\nΔύο ανανεώσεις για τον Άρη Αμφίκλειας!(pics)


«Πετάει» ο παγκόσμιος τουρισμός: 1,4 δισ. διεθνείς αφίξεις - Impossible Works\n«Πετάει» ο παγκόσμιος τουρισμός: 1,4 δισ. διεθνείς αφίξεις\nΡαγδαία ανάπτυξη παρουσιάζει ο τομέας του τουρισμού σε παγκόσμιο επίπεδο. Το 2018 καταγράφηκαν 1,4 δισ. διεθνείς τουριστικές αφίξεις, ο μεγαλύτερος αριθμός όλων των εποχών, όπως ανακοίνωσε ο Παγκόσμιος Οργανισμού Τουρισμού.\nΤο νούμερο των αφίξεων είναι κατά 6% μεγαλύτερο από το 2017. Αυτό βέβαια δεν σημαίνει πως 1,4 δισ. άνθρωποι ταξίδεψαν στο εξωτερικό για διακοπές, καθώς αρκετοί πραγματοποίησαν πάνω από ένα ταξίδι τον χρόνο.\nΌμως ο αριθμός είναι ενδεικτικός του ρόλο που παίζει πια ο τουρισμός στην παγκόσμια οικονομία. Η χρηματική αξία του τουρισμού αποτιμάται σε περίπου 1,7 τρισ. δολάρια, το 2% του παγκόσμιου ΑΕΠ.\nΑκόμα και ο Παγκόσμιος Οργανισμός Τουρισμός δεν περίμενε τέτοια ραγδαία ανάπτυξη. Όλα αυτά, όταν το 1950 υπήρχαν μόνο 25 εκατομμύρια διεθνείς τουρίστες παγκοσμίως. Το 1970 το αντίστοιχο νούμερο ήταν 166 εκατομμύρια και το 1990 435 εκατομμύρια.\nΓια τον Nikodem Szumilo, επίκουρο καθηγητή των οικονομικών στο UCL σημαντικό ρόλο στην ανάπτυξη της τουριστικής βιομηχανίας παίζει η επέκταση των ψηφιακών υπηρεσιών, που επιτρέπουν να διαβάζει κανείς κριτικές στο Ίντερνετ ή να κάνει διαδικτυακές κρατήσεις για δωμάτια και εισιτήρια σε πολύ χαμηλότερες τιμές σε σχέση με το παρελθόν.\n«Αυτό σημαίνει πως όλο και περισσότεροι άνθρωποι μπορούν να ταξιδέψουν συχνά», επισημαίνει ο καθηγητής. Η χώρα που δέχεται τους περισσοτέρους ξένους τουρίστες παγκοσμίως είναι η Γαλλία, ακολουθούμενη από την Ισπανία, τις ΗΠΑ, την Κίνα και την Ιταλία.\nΌσον άφορα τα αξιοθέατα που δέχονται τους περισσότερους επισκέπτες , η εταιρεία Uber προχώρησε σε μια καταγραφή για όσους τουρίστες χρησιμοποιούν τις υπηρεσίας της. Αν και προφανώς τα αποτελέσματα δεν δίνουν την πλήρη εικόνα, αξίζει να σημειωθεί πως στην πρώτη θέση είναι το Εμπάιρ Στέιτ Μπίλντινγκ της Νέας Υόρκης.\nΑκολουθούν ο Πύργος της Ελευθερίας στο καινούργιο World Trade Center -επίσης στη Νέα Υόρκη- και ο Πύργος CN στο Τορόντο. Την πεντάδα συμπληρώνουν η Αψίδα του Θριάμβου και ο Πύργος του 'Αϊφελ στο Παρίσι.


ΚΟΙΝΩΦΕΛΗΣ 2017 - ΚΩΔΙΚΟΣ ΕΙΔΙΚΟΤΗΤΑΣ - Ανοιχτή Γραμμή | diorismos.gr\nΚΟΙΝΩΦΕΛΗΣ 2017 - ΚΩΔΙΚΟΣ ΕΙΔΙΚΟΤΗΤΑΣ\nΕγγραφή: Παρ Ιουν 23, 2017 4:55 pm\nΔημοσίευσηαπό macy » Παρ Ιουν 23, 2017 5:50 pm\nΓεια σε ολους! Ειμαι νεο μελος. Εχω προσληφθει σε Δημο μεσω της κοινωφελους εργασιας 2017 για 24251 θεσεις εργασιας και εχω την εξης απορια.\nΕιμαι ΤΕ ΟΙΚΟΝΟΜΙΚΟΥ- ΛΟΓΙΣΤΙΚΟΥ (εχω πτυχιο ΤΕΙ λογιστικης). Ομως σαν κωδικο ειδικοτητας δεν με εχουν βαλει ουτε Βοηθο Λογιστη (κωδικος ειδικοτητας 343310) ουτε Λογιστη ΤΕΙ.\nΜε εχουν βαλει με κωδικο ειδικοτητας 419000 "Λοιποι υπάλληλοι γραφείου"\nΟμως εγω μπηκα σαν ΤΕ με το πτυχιο μου και οχι σαν ΔΕ!! Ειναι σωστο αυτο που κανουν γιατι θελω να το διορθωσω οσο ειναι νωρις μιας και ενδιαφερομαι να παρω προυπηρεσια για καποιον μελλοντικο διαγωνισμο του δημοσιου.\nΜου ειπαν οτι στο τελος θα μου δωσουν μια βεβαιωση που θα γραφει οτι απασχοληθηκα ως ΤΕ Οικονομικου- Λογιστικου ομως στην εκτυπωση ενσημων του Ικα θα φαινεται κωδικος ειδικοτητας 419000 Λοιποι υπαλληλοι γραφειου οποτε δεν θα συναδει!!\nΟποιος μπορει να μου απαντησει παρακαλω γιατι εχω προβλημα.Ευχαριστω!\nRe: ΚΟΙΝΩΦΕΛΗΣ 2017 - ΚΩΔΙΚΟΣ ΕΙΔΙΚΟΤΗΤΑΣ\nΔημοσίευσηαπό melimeli » Δευ Ιουν 29, 2020 2:28 pm\nmacy έγραψε: Γεια σε ολους! Ειμαι νεο μελος. Εχω προσληφθει σε Δημο μεσω της κοινωφελους εργασιας 2017 για 24251 θεσεις εργασιας και εχω την εξης απορια.\nΣχετικά με αυτό, επειδή είναι κοινή πρακτική να τους περνάνε τους περισσότερους συμβασιούχους ως υπαλλήλους γραφείου (419000), έχει κάποιος κάποια σχετική εμπειρία? Έχει τύχει σε κάποιον να μην προσμετρηθεί εμπειρία επειδή στην αναλυτική ενσήμων αναγράφεται αυτός ο κωδικός ενώ η σύμβαση και η βεβαίωση του φορέα είναι σαφής ως προς την ειδικότητα?


6 πρωινές συνήθειες που θα σας βοηθήσουν να χάσετε τα περιττά κιλά | Jenny.gr\n6 πρωινές συνήθειες που θα σας βοηθήσουν να χάσετε τα περιττά κιλά\nΟι παρακάτω πρωινές συνήθειες θα σας βοηθήσουν στην προσπάθειά σας να χάσετε τα περιττά κιλά. Είναι εύκολες και ο καθένας μπορεί να τις υιοθετήσει.\nΚαθίστε στον ήλιο. Μελέτες έχουν δείξει ό,τι όσοι αφιερώνουν περισσότερο χρόνο στο φως το πρωί, έχουν χαμηλότερο βάρος, από εκείνους που δεν αγαπούν τον πρωινό ήλιο. Γιατί; Το πρωινό φως βοηθά στη ρύθμιση του εσωτερικού ρολογιού σας, η οποία βοηθά το χρονοδιάγραμμα του ύπνου σας (ζωτικής σημασίας για την απώλεια βάρους). Η πρωινή ηλιοφάνεια έχει την ισχυρότερη επίδραση στον κιρκαδικό ρυθμό σας. Χρειάζεται μόνο 20-30 λεπτά στον ήλιο, το πρωί, για να πάρετε όλα τα οφέλη.\nΦάτε ένα καλό πρωινό. Ένα υγιεινό πρωινό είναι απαραίτητο, για την απώλεια βάρους. Όσοι συνδυάζουν το πρωί όλες τις ομάδες τροφίμων, υδατάνθρακες, πρωτεΐνη και λίπη, νιώθουν λιγότερο πεινασμένοι κατά τη διάρκεια της ημέρας και έχουν περισσότερη ενέργεια.\nΚοιμηθείτε καλά. Αφιερώστε περισσότερο χρόνο στον πολύτιμο ύπνο και αυτό μπορεί να σας βοηθήσει, ώστε να τρώτε λιγότερο. Κατά μέσο όρο, όσοι κοιμούνται περισσότερο, παρουσιάζουν μείωση της όρεξης και μείωση της λαχτάρας τους για γλυκές λιχουδιές. Προσπαθήστε λοιπόν να κάνετε έναν ποιοτικό ύπνο, για να έχετε μια υγιής ζωή.\nΜια άλλη βασική στρατηγική, όταν πρόκειται για την απώλεια βάρους είναι η θετική διάθεση. Όταν προσεγγίζετε θετικά τη ζωή, τότε το σώμα σας συντονίζεται με το μυαλό σας. Ακόμα καλύτερα, μπορεί να σταθεροποιήσετε τα συναισθήματά σας, και ενδεχομένως να μην καταναλώσετε φαγητό για να αποβάλετε το άγχος όλης της ημέρας. Άρα, ξυπνήστε το πρωί και κάντε για λίγη ώρα διαλογισμό, εστιάζοντας στον ρυθμό της αναπνοής σας\nΑσκηθείτε. Όταν ασκείστε το πρωί, δίνετε στον μεταβολισμό σας μια ώθηση, που διαρκεί όλη την ημέρα. Μελέτες έχουν διαπιστώσει ό,τι οι γυναίκες που ασκούνται το πρωί, διατηρούν πιο εύκολα τα κιλά και δεν ενδιαφέρονται τόσο πολύ να καταναλώσουν ανθυγιεινές τροφές.\nΤέλος, αποφύγετε την απόγευμα εξόρμηση στο μηχάνημα αυτόματης πώλησης, στο γραφείο σας. Αντ 'αυτού, πάρτε από το πρωί ένα υγιεινό σνακ, ώστε να το καταναλώσετε, όταν νιώσετε πεινασμένοι. Αυτό θα σας κρατήσει στο δρόμο προς την επιτυχία για την απώλεια βάρους.\nκιλά και πρωινές συνήθειες\nπρωινές συνήθειες απώλεια βάρους\nκιλά και πρωινό


Teaching Therapy: Πίνακας εκμάθησης της ώρας\nΠίνακας εκμάθησης της ώρας\nΗ εκμάθηση της ώρας ξεκινάει στη Β' τάξη δημοτικού, αλλά συνεχίζει να αποτελεί κομμάτι της διδακτέας ύλης και των επόμενων τάξεων. Αρχίζουμε με το αναλογικό ρολόι και στη συνέχεια εισάγουμε το ψηφιακό. Με τον συγκεκριμένο πίνακα, θα παιδιά θα μπορέσουν να πειραματιστούν και να καταλάβουν τη σχέση μεταξύ των δύο απεικονίσεων της ώρας.\nΑρχικά θα χρειαστούμε ένα κουτί συσκευασίας (από βαφές μαλλιών), όπως αυτό που φαίνεται στην εικόνα. Για να καλύψω τα γράμματα στο μπροστινό μέρος, χρησιμοποίησα μία λωρίδα μοβ πλαστικοποιημένου χαρτιού, πάχους τεσσάρων εκατοστών. Στη συνέχεια, εκτύπωσα σε μπλε χαρτί το καρτελάκι "ώρες" και σε κίτρινο το καρτελάκι "λεπτά". Τα πλαστικοποίησα και τα έκοψα. Τα τοποθέτησα με χαρτοταινία στο μπροστινό μέρος της συσκευασίας.\nΕκτύπωσα τους αριθμούς των ωρών σε μπλε χαρτιά Α4 και των λεπτών σε κίτρινα. Κατόπιν, τα πλαστικοποίησα, τα έκοψα και έκανα τις τρύπες με τον διακορευτή. Χρησιμοποίησα ανοιγόμενους μεταλλικούς κρίκους και πέρασα τις καρτέλες με τους αριθμούς.Με ένα ξυλάκι από σουβλάκι έκανα τέσσερις τρύπες στο πάνω μέρος του κουτιού συσκευασίας. Τέλος, τοποθέτησα τους κρίκους με τις καρτέλες στις αντίστοιχες τρύπες.\nΑν δε βρείτε ανοιγόμενους κρίκους, χρησιμοποιήστε πλαστικό κορδόνι χειροτεχνίας, που είναι εξίσου λειτουργικό. Αν επιλέξετε το κορδόνι, στερεώστε με κολλητική ταινία τον κόμπο στο πίσω μέρος της συσκευασίας για να μη μετακινείται.\nΕκτυπώστε σε λευκά χαρτιά τα αναλογικά ρολόγια της σελίδας 12. Οι ωροδείκτες χρειάζεται να εκτυπωθούν σε μπλε χαρτιά και οι λεπτοδείκτες σε κίτρινα, προκειμένου τα παιδιά να κάνουν την αντιστοίχιση με την ψηφιακή απεικόνιση της ώρας. Πλαστικοποιήστε και κόψτε περιμετρικά τα ρολόγια και τους δείκτες. Με διπλόκαρφα στερεώστε τους δείκτες στα ρολόγια, ώστε να μπορούν να γυρνάνε. Τοποθετήστε τα αναλογικά ρολόγια αριστερά και δεξιά του πίνακα.\nΜπορείτε να βρείτε το αρχείο για τον πίνακα εκμάθησης της ώρας εδώ. Είναι σε ασπρόμαυρη μορφή, προκειμένου να κάνετε την εκτύπωση σε χρωματιστά χαρτιά.\nat Απριλίου 13, 2019


Appstore – Σελίδα 2\n12 Μαΐου 2017 admin\nΗ Konami ανακοίνωσε επίσημα ότι μέσα στο Μάιο θα κυκλοφορήσει την έκδοση του PES 2017 για συσκευές iOS και Android, η οποία κλασικά θα είναι δωρεάν ωστόσο θα περιλαμβάνει πληθώρα επιλογών για in-app αγορές, εφόσον το επιθυμεί ο χρήστης. Η εταιρεία έχει λάβει άδεια για την χρήση των πραγματικών ομάδων, παικτών και σταδίων, καθώς και της διοργάνωσης του Περισσότερα…\n31 Μαρτίου 2017 admin\nΤέσσερα χρόνια μετά την αρχική κυκλοφορία του, μια Ελληνική παραγωγή που κατασκευάσθηκε στα πλαίσια του διαγωνισμού Ludum Dare και έγινε παιχνίδι της χρονιάς για συσκευές BlackBerry, ήρθε στο iOS. Το FlyCraft είναι ένα παιχνίδι όπου καλείσαι να κατασκευάσεις ιπτάμενες μηχανές. Παίρνεις το ρόλο του Χέρμπυ, ενός τσουπωτού πασχαλίτσου(!!!), που βαριέται απίστευτα να πετά με τα Περισσότερα…\n16 Μαρτίου 2017 admin\nΤην προηγούμενη εβδομάδα είχαμε την κυκλοφορία του 1942, του επικού arcade shoot ’em up της Capcom. Σήμερα, η Ιαπωνική εταιρεία δίνει σε κυκλοφορία μέσω του App store (και του Google Play) ένα ακόμη διαμαντάκι της χρυσής ιστορίας των platform games, το Ghosts ‘N’ Goblins! Με αφορμή το λανσάρισμα, η Capcom προσφέρει το Ghosts ‘N’ Goblins με 50% έκπτωση (€0.99), επομένως, Περισσότερα…\nClash Royale: Έρχεται 2vs2 mode! (iphonehellas.gr)\n11 Μαρτίου 2017 admin\nTo Clash Royale, ίσως το καλύτερο mobile game των τελευταίων ετών, ετοιμάζεται για μία μεγάλη αλλαγή που θα τονώσει ακόμη περισσότερο τον εθιστικό χαρακτήρα του και θα μας κάνει να κολλήσουμε ακόμη περισσότερο στις οθόνες των κινητών μας! Ετοιμαστείτε για 2vs2 mode! Όπως μάθαμε, στο νέο mode του Clash Royale οι 2 παίχτες θα διαθέτουν από 10 Περισσότερα…\n1942: Διαθέσιμο στο App store το θρυλικό arcade shoot ’em up της Capcom (iphonehellas.gr)\n10 Μαρτίου 2017 admin\nΣτις αρχές της εβδομάδας είχαμε την ανακοίνωση της Capcom για τον ερχομό κλασικών arcade games σε mobile συσκευές και σήμερα ξεκινά η διάθεση του 1942! Με αφορμή το λανσάρισμα, η Capcom προσφέρει το 1942 με 50% έκπτωση (€0.99), επομένως, είναι μια καλή ευκαιρία να το αποκτήσετε. Για όσους δεν θυμούνται ή δεν έχουν παίξει ποτέ το 1942, πρόκειται για ένα Περισσότερα…\nGhosts ‘N’ Goblins, 1942 κ.ά. μυθικά arcade games της Capcom έρχονται στο iOS! (iphonehellas.gr)\n6 Μαρτίου 2017 admin\nΔεν γνωρίζουμε πόσο καλά μπορεί να πήγαν οι πωλήσεις των Mega Man για συσκευές iOS και Android, αλλά είναι βέβαιο ότι η αναβίωση τους για φορητές συσκευές άνοιξε την όρεξη της Capcom έτσι ώστε να φέρει και άλλα θρυλικά arcade games στην εποχή των smartphones. Όπως ανακοίνωσε η εταιρεία, στο κοντινό μέλλον θα κυκλοφορήσει τις mobile εκδόσεις των Ghosts Περισσότερα…\nGame Of Thrones και ακόμη 4 βιβλία της σειράς “A Song of Ice and Fire” σε ειδικές, ενισχυμένες, διαδραστικές εκδόσεις στο iBooks! (iphonehellas.gr)\n22 Φεβρουαρίου 2017 admin\nΗ ανάγνωση ενός βιβλίου ήταν ένας από τους πιο «συγκεκριμένους» τρόπους ψυχαγωγίας που μπορούσε να έχει κάποιος: έπαιρνε το βιβλίο στα χέρια του, το άνοιγε, το διάβαζε και αυτό ήταν όλο. Μέχρι, που κάποια στιγμή ήρθαν τα e-books και το τοπίο άρχισε σιγά-σιγά να αλλάζει. Οι νέες εκδόσεις της δημοφιλούς σειράς του George R. R. Περισσότερα…\nPokemon GO: Νέα αναβάθμιση φέρνει 80 νέα Pokemon (Generation II Gold & Silver) (iphonehellas.gr)\n16 Φεβρουαρίου 2017 admin\nΝέα αναβάθμιση στο Pokemon GO φέρνει 80 νέα Pokemon (Generation II Gold & Silver), νέα evolutions στα οποία μπορείτε να εξελίξετε τα Pokemon σας, βελτιώσεις στο gameplay αλλά και προσθήκη 2 νέων berries (Nanab Berry με το οποίο μειώνεται η ταχύτητα κίνησης του Pokemon ώστε να το πιάσετε ευκολότερα και Pinap Berry το οποίο διπλασιάζει τα Περισσότερα…\nFire Emblem Heroes: Ένας ακόμη δημοφιλής τίτλος της Nintendo γίνεται διαθέσιμος στο App store! (iphonehellas.gr)\n2 Φεβρουαρίου 2017 admin\nΜετά το Pokemon GO και το Super Mario Run, ένας ακόμη δημοφιλής τίτλος της Nintendo γίνεται διαθέσιμος στο App store. Υποδεχτείτε το “Fire Emblem Heroes“, ένα παιχνίδι στρατηγικής με στοιχεία RPG που αναμένεται να τραβήξει το ενδιαφέρον των mobile gamers. Fire Emblem Heroes – Τιμή: Δωρεάν (Περιλαμβάνει In-app purchases) Αφήστε το σχόλιο σας στο forum About Vasilis AnaniadisΟ Περισσότερα…\nFire Emblem Heroes: Ανακοινώθηκε επίσημα από την Nintendo και έρχεται σύντομα στο iOS! (iphonehellas.gr)\n18 Ιανουαρίου 2017 admin\nΝαι. Είναι γεγονός! Η Nintendo παρουσίασε ένα ακόμη δημοφιλή της τίτλο ο οποίος θα μεταφερθεί σύντομα στο iOS… το “Fire Emblem Heroes“! Όπως αναφέρεται στο επίσημο Δελτίο Τύπου της Nintendo: Fire Emblem Heroes is an original strategy RPG about two warring kingdoms in a bitter clash. As a summoner, players build their army by calling upon Περισσότερα…\nΤο Touch ID θα επιστρέψει στα iPhone τον επόμενο χρόνο;\nRedmi K20: Θα κυκλοφορήσει και σε μπλε απόχρωση\nΟι πέντε καλύτερες νέες Android εφαρμογές της εβδομάδας [#21]\nOnePlus 5 και 5T: Μέχρι το τέλος του έτους θα αναβαθμιστούν στο Android Q\nMicrosoft Xbox One S: Διέρρευσαν εικόνες από μία μοβ συλλεκτική έκδοση του Fortnite


Mordillo: Ο Αργεντίνος σκιτσογράφος δάσκαλος των κόμιξ πέθανε στα 86 του - CNN.gr\nMordillo: Ο Αργεντίνος σκιτσογράφος δάσκαλος των κόμιξ πέθανε στα 86 του\nΔευτέρα, 01 Ιουλίου 2019 15:40\nΣκιτσογράφος και κομίστας με διεθνή αναγνώριση, ο Mordillo άφησε την τελευταία του πνοή στη Μαγιόρκα σε ηλικία 86 ετών. Ο Guillermo Mordillo ήταν αεικίνητος και δραστήριος μέχρι τέλους.\nΟ Αργεντινός σκιτσογράφος και κομίστας αγαπήθηκε παγκοσμίως για τα χρωματιστά του σκίτσα και τις απεικονίσεις ζώων, με διασημότερη αυτή της καμηλοπάρδαλης.\nΟι φιγούρες του Mordillo έγιναν εξαιρετικά δημοφιλείς κατά τις δεκαετίες του '70 και του '80. Εκείνη την περίοδο ήταν ένας από τους πιο γνωστούς κομίστες στον κόσμο, ενώ ακόμα και σήμερα τα σχέδιά του είναι αναγνωρίσιμα με την πρώτη ματιά από χιλιάδες ανθρώπους. Από μικρός λάτρευε το σχέδιο και το ποδόσφαιρο και τελικά μετά από μακρά πορεία αναζητήσεων επαγγελματικού προσανατολισμού, μπήκε στον κόσμο των εφημερίδων μέσω ενός σχεδίου του που δημοσιεύθηκε στο περιοδικό «Paris Match» το 1966. Η επιτυχία δεν άργησε να έρθει, ενώ η απήχηση του έργου του ήταν διεθνής. Συνεργάστηκε επίσης και με το περιοδικό Stern.\nΗ διεθνής φήμη του Mordillo κορυφώθηκε κατά τη διάρκεια της παραμονής του στο Παρίσι. Η οικουμενικότητα των χιουμοριστικών σχεδίων του τον έκανε σεβαστό σε όλο τον κόσμο και του χάρισε σειρά βραβείων. Καλλιτέχνης πολύ χαμηλών τόνων έκανε στη ζωή του μόνο τρεις εκθέσεις. Μια στο Παρίσι στα τέλη της δεκαετίας του '60, μία στη Βαρκελώνη και την τελευταία στην Πάλμα ντε Μαγιόρκα το Νοέμβριο του 1989, της οποίας τα έσοδα διατέθηκαν για τα παιδιά με αυτισμό.\nΠιο χαρακτηριστικό ακόμα και από τις φιγούρες του, είναι το γεγονός ότι ποτέ δεν χρησιμοποίησε λέξεις στα σκίτσα του. Ήταν όλο μόνο εικόνα και χρώμα, αλλά, πάντα εύστοχα και με σαφή ερμηνεία. Ο ίδιος έλεγε ότι η διαδικασία δημιουργίας ήταν διαισθητική. Ο Mordillo κατάφερε με την κοινή γλώσσα που δημιούργησε μέσα από το σχέδιό του να έχει εκατομμύρια θαυμαστές, ενώ τα βιβλία του έχουν κάνει χιλιάδες εκδόσεις παγκοσμίως. Ταυτόχρονα, ήταν και πολύ παραγωγικός. Κατάφερε να ολοκληρώσει πάνω από 2.000 σχέδια χωρίς λόγια, δημιουργώντας κατά μέσο όρο 60 ετησίως.\nΥπήρξε παντρεμένος με την Amparo Camarasa και μαζί απέκτησαν δύο παιδιά, τον Sebastién και τον Cécile. Ο θάνατός του σκόρπισε θλίψη στον κόσμο των κόμιξ, αλλά και σε όσους μεγάλωσαν με τα σκίτσα του.\nΠΟΛΙΤΙΣΜΟΣ\t· MORDILLO\t· ΚΟΜΙΞ\t· ΑΡΓΕΝΤΙΝΟΣ\t· ΣΚΙΤΣΟΓΡΑΦΟΣ\t· ΘΑΝΑΤΟΣ


Μία μπίρα από την… Πάρο στις έξι καλύτερες του κόσμου! – HANIA.news\nΜία μπίρα από την… Πάρο στις έξι καλύτερες του κόσμου!\nΗ «56 Isles Aegean Wit» από την Πάρο αναδείχτηκε σε μία από τις έξι καλύτερες μπύρες του κόσμου.\nΒΡΑΒΕΙΟ ΓΙΑ ΕΛΛΗΝΙΚΗ ΜΠΥΡΑ\nΧανιά | Κρητικές λιχουδιές εμπνευσμένες από μια κρητική μπύρα!\nΤο 90% της εγχώριας κατανάλωσης μπύρας είναι εγχώριας παραγωγής!


Σφοδρή επίθεση Πλακιωτάκη σε ΣΥΡΙΖΑ: Εξαπατήσατε τον ελληνικό λαό. Πως κοιμάστε τα βράδια κ. Τσίπρα; | HuffPost Greece\n05/12/2015 18:26 EET | Updated 06/12/2015 07:49 EET\nΣφοδρή επίθεση Πλακιωτάκη σε ΣΥΡΙΖΑ: Εξαπατήσατε τον ελληνικό λαό. Πως κοιμάστε τα βράδια κ. Τσίπρα;\nΌπως είπε, ο κ. Τσίπρας αναπαύεται πάνω στο αλαζονικό του συννεφάκι, ενώ διερωτήθηκε εάν εκείνος ζει σε άλλη χώρα ή ο πρωθυπουργός βιώνει μια εικονική πραγματικότητα. «Κύριε Τσίπρα, ξεκινήσατε να αλλάξατε την Ευρώπη και γυρίσατε σκλάβος της Ευρώπης», είπε. Απευθυνόμενος δε προς τον πρωθυπουργό είπε: «Κύριε Τσίπρα, γιατί δεν καταργήσατε με ένα νόμο το μνημόνιο; Μήπως πρέπει να συνεννοηθείτε με τη φίλη σας την Ανγκέλα;».\n«Θεωρεί ότι ο ρόλος του είναι ιστορικός, ότι εκτελεί μια ιστορική αποστολή. Η πραγματικότητα είναι διαφορετική. Ο βασιλιάς είναι γυμνός» είπε ο κ. Πλακιωτάκης και κάλεσε τον πρωθυπουργό να ανατρέξει ένα χρόνο πίσω, «τότε που ο κ. Τσίπρας ήταν κομουνιστής», όπως είπε.\nΣύμφωνα με τον κ. Πλακιωτάκη πριν από ένα χρόνο η χώρα βρισκόταν σε ρυθμό ανάπτυξης και η ανεργία παρουσίαζε σημεία μείωσης, ενώ τώρα η κυβέρνηση θέτει σε κίνδυνο το μέλλον του τόπου.\nΣύμφωνα με τον κ. Πλακιωτάκη, η ΝΔ έχει δικαιωθεί ιστορικά για τις επιλογές της, τόσο από την επιλογή του Κωνσταντίνου Καραμανλή να εντάξει την Ελλάδα στην ΕΕ, όσο και από την πολιτική του Αντώνη Σαμαρά και την υπεύθυνη στάση Ευάγγελου Μεϊμαράκη και όλων των βουλευτών της. Κάλεσε δε την κυβέρνηση να μετράει τα λόγια της όταν μιλά για τη ΝΔ.\nΑναφορικά με τον προϋπολογισμό της κυβέρνησης ΣΥΡΙΖΑ-ΑΝΕΛ, τον χαρακτήρισε αντιαναπτυξιακό και κοινωνικά άδικο, σημειώνοντας ότι αποδεικνύει την ανικανότητα και την αξιοπιστία της κυβέρνησης. «Αποδεικνύει ότι οι υποσχέσεις τους ήταν κάλπικες», τόνισε και αναφέρθηκε ειδικά στο θέμα των συντάξεων. Ετοιμάζονται να κάνουν τη σύνταξη φιλοδώρημα», είπε.\nΣτηλίτευσε δε το γεγονός ότι επιβάλλουν 3,2 δισ. ευρώ νέους φόρους και γονατίζουν τους πάντες. «Κοιμάστε ήσυχος τα βράδια κ. Τσίπρα; Τι έχετε να πείτε στο λαό;» διερωτήθηκε ο κ. Πλακιωτάκης.\nΑναφορικά με το προσφυγικό κάλεσε την κυβέρνηση -την οποία χαρακτήρισε υπεύθυνη για το πρόβλημα- να μην αφήσει τα πράγματα να γίνουν χειρότερα.\nPLUS: ΠΟΛΙΤΙΚΗ Βουλή ΝΔ Γιάννης Πλακιωτάκης προϋπολογισμός Ειδησεις


H κομποστοποίηση σε απλά Ελληνικά | in.gr\ningr > Plus > Αφιερώματα > H κομποστοποίηση σε απλά Ελληνικά\n9 Μαΐου 2011, 15:25 Ενημερώθηκε: 10 Μαΐου 2011, 16:15\nΗ κομποστοποίηση είναι η διαδικασία κατά την οποία αντί να πετάμε στα σκουπίδια τα υπολείμματα φαγητών που τρώμε, καφέδων που πίνουμε, και της στάχτης από το τζάκι και των ξερών φύλλων η λουλουδιών που μαζεύουμε, τα παίρνουμε και τα ρίχνουμε σε έναν ειδικό κάδο όπου, χωρίς κόπο, μετά από λίγους μήνες γίνονται λίπασμα έτοιμο προς χρήση.\nΤο ξέρετε ότι η Αττική παράγει 6,500 τόνους σκουπιδιών την ημέρα; Το ξέρετε ότι σχεδόν τα μισά από αυτά είναι οργανικά; Φανταστείτε λοιπόν πόσα σκουπίδια μπορούμε να γλιτώσουμε με την κομποστοποίηση! Είναι εύκολη, δεν χρειάζεται ειδικές γνώσεις. Με μεράκι και λίγη οργάνωση όλοι μπορούμε να την κάνουμε.\nΓιατί αξίζει ασχοληθείτε με την κομποστοποίηση;\n• Θα μαζεύονται λιγότερα σκουπίδια στο σπίτι.\n• Εάν έχετε εξοχικό θα κάνετε λιγότερα δρομολόγια μέχρι το κάδο σκουπιδιών του Δήμου ο οποίος μπορεί να βρίσκεται στο τέρμα του μονοπατιού ή να θέλει και αυτοκίνητο για να φτάσετε σε αυτόν.\n• Θα αγοράζετε λιγότερες σακούλες απορριμμάτων.\n• Θα κερδίσετε ένα πλούσιο λίπασμα, που σε άλλη περίπτωση το αγοράζετε, το οποίο θα αναζωογονήσει το χώμα του μπαλκονιού ή του κήπου σας.\n• Θα συμμετέχετε ενεργά στην προστασία του περιβάλλοντος.\nΕρωτήματα, μύθοι και αλήθειες\n• Τι να την κάνουμε την κομποστοποίηση; Ήδη κάνουμε ανακύκλωση.\nΤο ένα καλό φέρνει το άλλο. Με την κομποστοποίηση θα μειώσουμε ακόμα περισσότερα τα σκουπίδια που παράγουμε.\n• Δεν έχουμε μπαλκόνι ή κήπο; Γιατί να κάνουμε κομποστοποίηση;\nΓιατί όπως κάθε νοικοκυριό έχουμε και εμείς οργανικά απορρίμματα.\n• Έχουμε μικρό σπίτι. Δεν έχουμε χώρο για να βάλουμε κάδο!\nΥπάρχουν κάδοι σε όλες τις διαστάσεις για να χωράνε στο μπαλκόνι, στον κήπο ή στην κουζίνα. Ανάλογα με το σπίτι του καθενός.\n• Θα μυρίζει άσχημα η κουζίνα ή ο κήπος εάν κάνουμε κομποστοποίηση!\nΟι κάδοι όταν λειτουργούν σωστά δεν μυρίζουν.\nΤι χρειάζεστε για να κάνετε κομποστοποίηση;\n• Έναν κάδο κήπου και ένα εργαλείο ανάδευσης για να μην παιδεύεστε όταν κάνετε το ανακάτεμα του κομπόστ.\n• Έναν κάδο για μπαλκόνι ή κουζίνα.\nΑναλόγα με τον κάδο που θα επιλέξετε, θα χρειαστείτε για κατοικία 5 ατόμων από 50 έως 400€.\n• Πριν αγοράσετε κάδο, κάνετε μία αναζήτηση με λέξεις κλειδί «κάδοι κομποστοποίησης» στο ίντερνετ. Θα βρείτε όλους τους προμηθευτές κάδων κομποστοποίησης και χρήσιμες συμβουλές για να ξεκινήσετε.\n• Ρωτήστε τους ειδικούς και μη βιαστείτε και αγοράσετε τον πρώτο κομποστοποιητή που θα βρεθεί μπροστά σας! Βρείτε τον κάδο που ταιριάζει στις δικές σας ανάγκες και ξεκινήστε. Θα γίνεται παράδειγμα προς μίμηση των φίλων και των παιδιών σας.


Μετανάστες Ιατροί: Γερμανία και Αγγλία,δρόμοι αντίθετοι στη μετανάστευση\nΓερμανία και Αγγλία,δρόμοι αντίθετοι στη μετανάστευση\nΤο περιοδικό «Spiegel» αναφέρει σε άρθρο του την προσπάθεια της Βρετανίας να αποθαρρύνει μετανάστες να φθάσουν για εργασία στο Ηνωμένο Βασίλειο. Όπως σημειώνει, η χώρα σκέφτεται ακόμη και την αρνητική εκστρατεία για τη Βρετανία, προκειμένου να πείσει δυνητικούς μετανάστες διαφόρων εθνικοτήτων - όπως Ρουμάνους και Βούλγαρους - να μη μεταναστεύσουν εκεί.\nεικονα απο τη γερμανικη σελιδα στο διαδικτυο\nΟ «Guardian» μάλιστα προτείνει ειρωνικά και ένα σύνθημα: «Παρακαλώ, μην έρθετε στη Βρετανία. Βρέχει συνέχεια και οι θέσεις εργασίας είναι σπάνιες και κακοπληρωμένες». Στον αντίποδα της Βρετανίας, το «Spiegel» υπερηφανεύεται για την ανάγκη πλήρωσης θέσεων που υπάρχει στη Γερμανία.\nΠροτείνει, επίσης, το πρόγραμμα της κυβέρνησης που έχει ως στόχο να προσελκύσει μετανάστες από άλλες χώρες σε εργασιακούς τομείς, όπου -φυσικά- υπάρχει ζήτηση. Το πρόγραμμα αυτό έχει τίτλο «The Job of my life» και προσφέρει όλες τις πληροφορίες που χρειάζεται να ξέρει ένας νέος που θέλει να εργαστεί στη Γερμανία. Μάλιστα, υπάρχουν και οι 20 κορυφαίες σε ζήτηση εργασίες στη χώρα.\nΣελίδα στα γερμανικά εδώ.\nΔιαβάστε επίσης απο το Ζοugla.gr : Βρετανία: Μην έρχεστε στη χώρα μας, είμαστε χάλια\nΠηγή από Μάριος Μπουμπής-zougla.gr


Τον Αλ. Καραγιάννη ανακοίνωσε ο ΝΠΣ Βέροια – Περισκόπηση\nΤον Αλ. Καραγιάννη ανακοίνωσε ο ΝΠΣ Βέροια\nO ΝΠΣ Βέροια ανακοινώνει την έναρξη της συνεργασίας του με τον ποδοσφαιριστή Αλέξανδρο Καραγιάννη.\nΟ αριστεροπόδαρος μεσοεπιθετικός αγωνιζόταν στον ΠΑΣ Λαμία 1964, στο πρωτάθλημα της Superleague.\nΕίναι γεννημένος στις 25/10/93. Ξεκίνησε το ποδόσφαιρο στον Πυρσό Γρεβενών και στην συνέχεια μεταπήδησε στον Άρη Θεσσαλονίκης με τον οποίο έκανε 10 συμμετοχές στην Superleague την διετία που αγωνίσθηκε. Επίσης, έπαιξε στον ΑΟ Χανίων και στον Κισσαμικό. Στην πρώτη τη τάξει κατηγορία έχει συνολικά 22 συμμετοχές και 2 γκολ και στην Β’ κατηγορία 84 συμμετοχές και 18 γκολ.\n“Αλέξανδρε καλώς ήρθες στην ομάδα μας” καταλήγει η ανακοίνωση της ομάδας.\n← Επίδομα θέρμανσης: παράταση για την προμήθεια μέχρι 31/1 → Βόλεϊ: με τον Μ. Αλέξανδρο Γιαννιτσών ο ΓΑΣ την Κυριακή 12 Ιανουαρίου


Μύθος - Κύκλωπες\nΣτην Ελληνική Μυθολογία οι Κύκλωπες ήταν μονόφθαλμοι γίγαντες με μεγάλη δύναμη, χαμηλή νοημοσύνη, άγρια φύση και αντικοινωνική συμπεριφορά. Ο πιο γνωστός κύκλωπας ήταν ο Πολύφημος, τον οποίο αντιμετώπισε ο Οδυσσέας κατά την επιστροφή του μετά τον Τρωικό Πόλεμο.Στη Θεογονία, όπου ο ποιητής Ησίοδος περιγράφει τη δημιουργία του κόσμου, οι Κύκλωπες ήταν τρεις αθάνατοι γίγαντες που γεννήθηκαν από τον Ουρανό και τη Γη στα πρώτα στάδια της δημιουργίας του σύμπαντος.\nΗ θεά Γη (ή Γαία) που ήταν ένα από τα πρώτα πλάσματα, δημιούργησε τον Ουρανό και άλλα πανάρχαια στοιχεία όπως τα όρη και τις θάλασσες. Μετά η Γη ενώθηκε με τον Ουρανό και δημιούργησαν την πρώτη γενιά θεών, τους δώδεκα Τιτάνες και τους τρεις Κύκλωπες. Ακολούθησαν ακόμα τρεις γίγαντες που ονομάστηκαν Εκατόγχειρες. Οι Κύκλωπες έγιναν εργάτες, ενώ οι Εκατόγχειρες ανέλαβαν το ρόλο των στρατιωτών.\nΣύμφωνα με αυτή την εκδοχή του πώς δημιουργήθηκαν τα πρώτα πλάσματα, οι Κύκλωπες ήταν ξεχωριστοί. Υπήρχαν πριν ακόμα γεννηθεί ο Δίας και οι δώδεκα Θεοί του Ολύμπου τους οποίους και τελικά υπηρέτησαν, αφού πήραν τη θέση των αρχικών δώδεκα Τιτάνων.\nΚατασκευστές βροντών και κεραυνών\nΟι Κύκλωπες ονομάστηκαν Άργης, Στερόπης και Βρόντης. Ήταν πρωτόγονα όντα με τεράστια δύναμη που φυλακίστηκαν δύο φορές στα Τάρταρα. Την πρώτη φορά τους φυλάκισε ο πατέρας τους ο Ουρανός από φόβο μην του πάρουν τη δύναμη.\nΌταν ανέλαβε ο Κρόνος την εξουσία από τον πατέρα του, τους ελευθέρωσε για να τον βοηθήσουν, αλλά τους φυλάκισε και πάλι αργότερα.\nΌταν ο Δίας ελευθέρωσε τους Κύκλωπες από τα Τάρταρα, χρησιμοποίησε την ικανότητά τους να φτιάχνουν το όπλο που τον καθιέρωσε ως βασιλιά των Θεών. Έγιναν οι κατασκευαστές των κεραυνών του, ενώ λέγεται ότι κατασκεύασαν και τα όπλα των δύο αδερφών του Δία: Την τρίαινα του Ποσειδώνα και το κράνος της αορατότητας του Πλούτωνα. Όταν οι Ολύμπιοι πήραν την εξουσία, οι Κύκλωπες υπηρέτησαν υπό την επίβλεψη του Ηφαίστου, στο εργαστήριό του.\nΟι Κύκλωπες λέγεται ότι σκοτώθηκαν από τον Απόλλωνα. Ο γιος του Απόλλωνα, ο Ασκληπιός που ήταν ο πρώτος γιατρός, χρησιμοποιούσε τις ικανότητές του για να σώσει πολλούς ανθρώπους από τον Άδη. Για να τον τιμωρήσει επειδή αψηφούσε τους θεούς, ο Δίας τον σκότωσε με έναν κεραυνό. Ο Απόλλωνας έτσι αποφάσισε να πάρει εκδίκηση από εκείνους που κατασκεύαζαν τους κεραυνούς, δηλαδή τους Κύκλωπες. Σαν τιμωρία, ο Δίας ανάγκασε τον Απόλλωνα να περάσει ένα χρόνο υπηρέτης στον Άδμητο.\nΟδυσσέας και Πολύφημος\nΣτην Οδύσσεια του Ομήρου, οι Κύκλωπες δεν αναφέρονται σαν τρεις τον αριθμό, αλλά σαν ολόκληρος λαός. Ωστόσο είχαν τα ίδια χαρακτηριστικά που τους είχε δώσει ο Ησίοδος και ήταν ουσιαστικά ένας άγριος λαός πλασμάτων. Οι πιο κοντινοί τους γείτονες ήταν οι Φαίακες που ήταν φιλήσυχοι, εσωστρεφείς και πολιτιστικά ανώτεροι. Παρόλο που οι Κύκλωπες σχετίζονταν με τους Φαίακες, οι τελευταίοι ξεσηκώθηκαν και εγκαταστάθηκαν μακριά, για να γλυτώσουν από την επιθετική συμπεριφορά τους.\nΈνας συγκεκριμένος Κύκλωπας έχει γίνει ιδιαίτερα γνωστός. Η Οδύσσεια περιγράφει τα ταξίδια που έκανε ο Οδυσσέας επιστρέφοντας μετά το τέλος του Τρωικού Πολέμου, προσπαθώντας να γυρίσει στο βασίλειό του την Ιθάκη. Σε ένα ταξίδι του βρέθηκε σε ένα πλούσιο από βλάστηση τόπο όπου έβοσκαν πολλά κοπάδια ζώων και ήταν γεμάτο αμπέλια. Το μέρος αυτό κατοικούσαν οι Κύκλωπες, που ήταν γιγάντιοι βοσκοί που ζούσαν σε μικρές απομονωμένες ομάδες με τις οικογένειές τους μέσα σε σπηλιές επάνω στα βουνά. Δεν είχαν κάποια κοινωνική δομή που να τους ενώνει, ούτε και καλλιεργούσαν, παρά μόνο ζούσαν από όσα τους πρόσφερε έτοιμα η φύση.\nΟ Οδυσσέας και οι σύντροφοί του αντιμετώπισαν έναν Κύκλωπα με το όνομα Πολύφημο, γιο του του Ποσειδώνα. Ο Πολύφημος ήταν πανύψηλος με τεράστια δύναμη, χωρίς να σέβεται ή να δίνει λόγο στον Δία ή κάποιο άλλο θεό. Ο Οδυσσέας και οι άντρες του εγκλωβίστηκαν μέσα στη σπηλιά του Πολύφημου, όταν εκείνος επιστρέφοντας, έκλεισε την είσοδο της σπηλιάς με έναν γιγάντιο βράχο. Η διαμονή τους καταλήγει σε μια παρωδία του νόμου της φιλοξενίας, καθώς ο Πολύφημος άρχισε να τρώει έναν έναν τους επισκέπτες του αντί να τους προσφέρει φαγητό. Το δώρο φιλοξενίας που κάνει στον Οδυσσέα είναι να τον φάει τελευταίο.\nΌπως ο Κύκλωπας, έτσι και ο Οδυσσέας χρησιμοποίησε τον κώδικα της φιλοξενίας σαν όπλο εναντίον του απολίτιστου Πολύφημου. Όταν ο γίγαντας τον ρώτησε το όνομά του εκείνος του απάντησε ότι τον λένε «Κανένα». Μετά προσέφερε στον Κύκλωπα οίνο (όχι κρασί, μαζί με νερό, όπως είθισται) με σκοπό να τον μεθύσει. Όταν εκείνος έπεσε για ύπνο ο Οδυσσέας και οι εναπομείναντες άντρες του τον κάρφωσαν στο μοναδικό του μάτι με ένα μυτερό ξύλινο δοκάρι που σμίλεψαν γι’αυτό το λόγο. Ο τυφλωμένος Πολύφημος άρχισε να φωνάζει για βοήθεια στους υπόλοιπους Κύκλωπες, λέγοντας ότι ο «Κανένας» τον τύφλωσε. Οι υπόλοιποι Κύκλωπες δεν έδωσαν σημασία, αφού τον πέρασαν για τρελό. Όταν την άλλη μέρα σήκωσε τον βράχο που έφραζε την έξοδο της σπηλιάς, ο Οδυσσέας και οι άντρες του κρύφτηκαν κάτω από τα κριάρια του κοπαδιού που έβγαινε έξω, κι έτσι κατάφεραν να ξεφύγουν από τα χέρια του Κύκλωπα.Ο Οδυσσέας ωστόσο υπέκυψε στην ανθρώπινη φύση του και καθώς έφευγε με το πλοίο του φώναξε από μακριά το πραγματικό του όνομα και κόμπασε για την επιτυχία του εναντίον του Πολύφημου. Εκείνος τότε παρακάλεσε τον πατέρα του τον Ποσειδώνα, να εκδικηθεί τον Οδυσσέα και τον καταράστηκε να βασανιστεί πολύ μέχρι να φτάσει στην πατρίδα του. Αυτή η κατάρα ήταν και ο βασικός λόγος της ταλαιπωρίας του Οδυσσέα κατά την επιστροφή του στην Ιθάκη.\nΟ Όρος «Κυκλώπεια» χρησιμοποιείται για να περιγράψει τα μεγάλα προστατευτικά τείχη των παλατιών της Μυκηναϊκής περιόδου, όπως της Τίρυνθας και των Μυκηνών. Τα τείχη αυτά κατασκευάζονταν κυρίως από πεντάγωνους και εξάγωνους ογκόλιθους, που φαίνονταν πολύ μεγάλοι για να έχουν μετακινηθεί από ανθρώπινο χέρι. Σύμφωνα με τον θρύλο τέτοια παλάτια κατασκευάστηκαν από τους Κύκλωπες στους προϊστορικούς χρόνους. Σήμερα χρησιμοποιούμε ακόμα τον όρο για να περιγράψουμε οτιδήποτε μαζικό και γιγαντιαίο.


Ιστόρισερ Χάφεν Βερολίνου\nΑναζήτηση ξενοδοχείων κοντά σε Ιστόρισερ Χάφεν Βερολίνου\nΤο Ιστόρισερ Χάφεν Βερολίνου είναι μόνο ένα από τα πολλά αξιοθέατα που μπορείτε να εξερευνήσετε στη Βερολίνο . Η Agoda.com προσφέρει αποκλειστικά τις χαμηλότερες τιμές σε ξενοδοχεία κοντά σε δημοφιλή Συνεδριακά και Εκθεσιακά κέντρα. Βρείτε το τέλειο κατάλυμα κοντά στο Ιστόρισερ Χάφεν Βερολίνου, με επιλογές όπως το Steps-Hotel και το Hotel de Rome. Οι κρατήσεις γίνονται εύκολα με το ασφαλές on-line έντυπο κράτησης της Agoda.com για τα ξενοδοχεία σε κοντινή απόσταση στο Ιστόρισερ Χάφεν Βερολίνου. Τα πρακτικά εργαλεία αναζήτησης και οι περιεκτικές πληροφορίες στη σελίδα της Βερολίνο καθιστούν εύκολη την εύρεση διαθέσιμων ξενοδοχείων. Με περισσότερα από 2 εκατομμύρια σχόλια πελατών, όλο και πιο πολλοί τουρίστες επιλέγουν την Agoda.com για να κάνουν κράτηση σε ξενοδοχεία κοντά στο Ιστόρισερ Χάφεν Βερολίνου.\nΞενοδοχεία κοντά σε Ιστόρισερ Χάφεν Βερολίνου το πλησιέστερο\nΣχεδιασμένο για ταξίδια τόσο επαγγελματικά όσο και διασκέδασης, το Hotel Catalonia Berlin Mitte είναι ιδανικά τοποθετημένο στη Μίτε, μια από τις διασημότερες περιοχές της πόλης. Μόνο 1 km από το κέντρο της πόλης, η στρατηγική θέση του ξενοδοχείου διασφαλίζει ότι οι επισκέπτες θα έχουν γρήγορη και εύκολη πρόσβαση σε πολλά από τα τοπικά σημεία ενδιαφέροντος. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε. Επωφεληθείτε από ένα πλήθος ασυναγώνιστων υπηρεσιών και ανέσεων σε αυτό το ξενοδοχείο της Βερολίνο. Μια επιλογή από εξαιρετικές ανέσεις όπως τα 24ωρη υπηρεσία δωματίου, δωρεάν WiFi σε όλα τα δωμάτια, 24ωρη ρεσεψιόν, εγκαταστάσεις για άτομα με αναπηρία, ασύρματη σύνδεση Wi-Fi σε δημόσιους χώρους σας περιμένουν στο ξενοδοχείο. 131 δωμάτια μοιρασμένα σε 6 ορόφους παρέχουν ένα ζεστό και ευχάριστο σπιτικό μακριά από το δικό σας. Σε επιλεγμένα δωμάτια θα βρείτε μοντέρνες ανέσεις όπως επίπεδη τηλεόραση, ασύρματη σύνδεση internet (δωρεάν), κλιματισμός, θέρμανση, γραφείο. ΟΙ ψυχαγωγικές δραστηριότητες του ξενοδοχείου, οι οποίες περιλαμβάνουν τις γυμναστήριο, είναι σχεδιασμένες για να χαλαρώνετε και να ξεφεύγετε. Έξοχες υπηρεσίες και μια εξαιρετική τοποθεσία κάνουν το Hotel Catalonia Berlin Mitte την ιδανική βάση από όπου θα απολαύσετε την παραμονή σας στη Βερολίνο. Novotel Berlin Mitte Hotel\nΤο Novotel Berlin Mitte Hotel είναι μια πολύ καλή επιλογή για τη διαμονή σας σε Βερολίνο, είτε είστε τουρίστας είτε επαγγελματίας. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Ένα καταφύγιο ξεκούρασης και χαλάρωσης, το ξενοδοχείο θα σας προσφέρει την απόλυτη ανανέωση λίγα μόλις βήματα από τα πολυάριθμα αξιοθέατα της πόλης, όπως τα Gertraudenbrücke, Ιστορικά Κτίρια Εφρεμ-Παλαί, Jungfernbrucke. Η Accor Hotels είναι γνωστή για τις ποιοτικές τις υπηρεσίες και το φιλικό της προσωπικό, και το Novotel Berlin Mitte Hotel ανταποκρίνεται στις προσδοκίες σας. Αυτό το ξενοδοχείο προσφέρει πολυάριθμες εγκαταστάσεις για να ικανοποιήσει ακόμα και τους πιο απαιτητικούς πελάτες του. Επιπλέον, όλα τα δωμάτια διαθέτουν ποικιλία ανέσεων. Πολλά από αυτά παρέχουν ακόμη και επίπεδη τηλεόραση, σύνδεση internet (ασύρματη), δωμάτια για μη καπνίζοντες, κλιματισμός, θέρμανση προκειμένου να ευχαριστήσουν ακόμα και τον πιο απαιτητικό επισκέπτη. ΟΙ ψυχαγωγικές δραστηριότητες του ξενοδοχείου, οι οποίες περιλαμβάνουν τις γυμναστήριο, σάουνα, είναι σχεδιασμένες για να χαλαρώνετε και να ξεφεύγετε. Έξοχες υπηρεσίες και μια εξαιρετική τοποθεσία κάνουν το Novotel Berlin Mitte Hotel την ιδανική βάση από όπου θα απολαύσετε την παραμονή σας στη Βερολίνο. Apartment Jannowitzbrücke\nΔημοφιλή ξενοδοχεία κοντά σε Ιστόρισερ Χάφεν Βερολίνου